Volt Europa

**Volt Europa** (ofte mallongigita al **Volt**) estas internacia neprofitcela asocio kiu funkcias kiel ombrelorganizaĵo ene de la tuteŭropa politika movado **Volt Europa**, movado fondita en 2017 de Andrea Venzon kun la subteno de Colombe Cahen-Salvador kaj Damian Boeselager. Ĝi aktivas en tridek du landoj en Eŭropo. Krom la membroŝtatoj de la Eŭropa Unio, Volt etendiĝas al kelkaj ne-membraj ŝtatoj kiel Svislando, Albanio kaj Britio.

Krom siaj tuteŭropaj pozicioj, la partio subtenas valorojn enskribitajn en Artikolo I-2 de la Traktato pri Eŭropa Unio (Traktato de Maastricht), nome: respekto de homa digno, libereco, demokratio, egaleco, jurŝtato kaj respekto de homaj rajtoj, inkluzive de la rajtoj de personoj apartenantaj al minoritatoj.

La partio aliĝis al la Eŭropa grupo de la Verduloj/Eŭropa Libera Alianco. La movado ne volas esti klasifikita en tradiciaj politikaj spektroj kiel maldekstre, dekstre, konservativaj aŭ liberalaj. Samtempe la movado rigardas sin kiel tuteŭropan partion kaj aperas en ĉiuj landoj sub unuforma emblemo. Ĝia celo estas ne agi kiel reprezentanto de naciaj interesoj en la politikaj institucioj en Bruselo, sed observi la Eŭropan Union kiel tutaĵon. Volt opinias, ke Eŭropo devas esti pli solidara sur la tutmonda nivelo kaj paroli per unu sola voĉo. La financado de la agadoj de la partio estas kolektata pere de popolfinancado

## Historio 
La organizo estis fondita en 2017 fare de Andrea Venzon, helpita de Colombe Cahen-Salvador kaj Damian Boeselager. La fondintoj volis doni respondon al la kreskanta popolismo tutmonde kaj la evoluoj ĉirkaŭ Brexit.

Volt Europa estas oficiale registrita en Luksemburgio kiel neprofitcela asocio. Antaŭe, la organizo estis konata kiel Vox Europe. Nuntempe estas pli ol 25 000 membroj en pli ol 30 eŭropaj landoj. Proksimume 70% de tiuj membroj ne estis politike aktivaj antaŭ ili aliĝis al Volt.
alternative=centra|maldekstra|580x580ra
La Ĝenerala Kunveno de Membroj de Volt Eŭropo okazis la 27-an kaj 28-an de oktobro 2018 en Amsterdamo. En tiu okazo, la "Amsterdama Deklaracio", la politika programo por la Eŭropa Parlamento, estis publikigita.

Dum la elektoj de Eŭropa Parlamento de 2019, la partio gajnis sidlokon en Germanio, parte danke al la malalta balotsojlo. Germana kunfondinto Damian Boeselager nun reprezentas ĉiujn Volt-sekciojn en la Eŭropa Parlamento (EP). Dum tuteŭropa membrokonsultado 83% de la membroj elektis aliĝi al la Frakcio de la Verduloj kaj Eŭropa Libera Alianco .

La 26-an de novembro 2023, post la ĝenerala kunsido, kelkaj aliaj politikaj grupoj, interalie EDE (Eŭropo-Demokratio-Esperanto) akceptis la inviton de Volt por partopreni surstratan manifestacion tra Parizo post kiam grupo da manifestantoj kune kantis la eŭropan himnon en Esperanto.

## Politika programo 
Por Volt necesas reformi Eŭropan Union en federacia senco en kiu la Eŭropa Parlamento certigu ke eŭropaj civitanoj sciu ke ili estas en la centro de eŭropa demokratio. Tial Eŭropo estu pli demokratie, do donante pli da povoj al ĝia Parlamento, malebligante vetoojn fare de naciaj registaroj kaj formante eŭropan registaron. Tiu ĉi federacio devus tiam funkcii laŭ la principo de subsidiareco. Ĉio ĉi estas ankaŭ ligita al la promocio de "eŭropa patriotismo" .

Sekve, Volt pledas por komuna alproksimiĝo de la problemoj de migrado, proksima kunlaboro en la kampoj de defendo (armeo) kaj sekretaj servoj. Ĝi volas establi eŭropan minimuman salajron por kontraŭbatali malriĉecon, pli harmoniigi impostajn sistemojn por kontraŭbatali impostajn paradizojn ene de la Eŭrozono, kunigi la ŝuldon per *Eurobonds* (tuteŭropaj obligacioj), trovi komunajn respondojn al la efiko de la kvara teknologia revolucio sur la labormerkato, pliigi la EU-buĝeton por financi projektojn por adaptiĝo al tutmondiĝo kaj redukto de malegalecoj (inkluzive de la enkonduko de eŭropa minimuma salajro),

### Verda, blua kaj cirkla ekonomioj 
Volt ankaŭ subtenas investojn en la verda, blua kaj cirkla ekonomioj, ankaŭ kongruaj kun la batalo kontraŭ la tutmonda varmiĝo kaj poluado. 

Aliaj kernelementoj de ĝia programo estas plua ciferecigo cela al la simpligo de burokratio kaj reguliga simpligo, pli grandaj investoj en la trejnado de publikaj dungitoj, la batalo kontraŭ korupto, stimulado de konkurenco per la liberaligo de la pli korporatismaj laborsektoroj, la malkrimigo de la uzo de drogoj, la leĝigo de molaj drogoj, la protekto de laboristoj kun maltipaj kontraktoj kaj atento al la disvolviĝo de malgrandaj kaj mezgrandaj entreprenoj.

La movado ankaŭ subtenas solidajn politikojn pri publika *bonfarto* en formo de signifaj investoj en sociaj projektoj, precipe en la kampo de edukado kaj prizorgado. Volt diferencas de aliaj poreŭropaj movadoj kiel *Pulse of Europe*, ĉar la movado volas partopreni eŭropajn, naciajn kaj lokajn balotojn pere de la naciaj branĉoj en la membroŝtatoj de la EU. La unua celo estis reprezentado en la Eŭropa Parlamento pere de la parlamentaj balotoj en printempo 2019. Tiurilate, Volt Europa estas supranacia partio, kiu strebas al demokratio je la eŭropa nivelo. En ĉi tiu klopodo, Volt Europa estas la ombrelorganizaĵo de la naciaj sekcioj, kiel en Nederlando Volt Nederland.

## Referencoj 
## Vidu ankaŭ 
* E.D.E.
* Transnaciismo

## Eksteraj ligiloj 
*  ()
* Volt Europa, Jutuba kanalo. ()

Kategorio:Politikaj movadoj
Kategorio:Politikaj partioj